సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎన్టీఆర్ నా స్వీట్ హార్ట్.. త్వరలోనే సినిమా చేస్తా: అట్లీ
యంగ్ టైగర్ ఎన్టీఆర్‌లో తమిళ దర్శకుడు అట్లీ సినిమా చేయబోతున్నారు. ఈ విషయాన్ని ఆయనే స్వయంగా వెల్లడించారు. ‘విజిల్’ ప్రమోషన్స్‌లో భాగంగా బుధవారం ఆయన హైదరాబాద్ వచ్చారు.
Samayam Telugu | Updated:
Oct 23, 2019, 06:59PM IST
తమిళ దర్శకుడు అట్లీ కుమార్ దర్శకత్వం వహించిన తమిళ చిత్రం ‘రాజా రాణి’ తెలుగులోనూ ప్రేక్షకాదరణ పొందింది. ఆ తరవాత దళపతి విజయ్‌తో ‘తెరి’ (పోలీస్), ‘మెర్సల్’ (అదిరింది) వంటి బ్యాక్ టు బ్యాక్ బ్లాక్ బస్టర్లు తెరకెక్కించడంతో అట్లీ పేరు మారుమోగిపోయింది. ఇప్పుడు వీరిద్దరి కాంబినేషన్‌లో ‘బిజిల్’ సినిమా వస్తోంది. ఈ సినిమాను తెలుగులో ‘విజిల్’ పేరుతో విడుదల చేస్తున్నారు.
ఇదిలా ఉంటే, ప్రస్తుతం స్టార్ డైరెక్టర్ హోదాను సంపాదించుకున్న అట్లీ.. యంగ్ టైగర్ ఎన్టీఆర్‌తో సినిమా చేయబోతున్నారని ఎప్పటి నుంచో వార్తలు వస్తున్నాయి. ఇప్పటి వరకు ఇదొక రూమర్‌గానే మిగిలిపోయింది. అయితే, దీన్ని నిజం చేశారు అట్లీ. ఎన్టీఆర్‌తో త్వరలోనే సినిమా చేయబోతున్నట్లు సూచన ప్రాయంగా చెప్పేశారు. ‘విజిల్’ సినిమా ప్రచారంలో భాగంగా అట్లీ తన టీంతో బుధవారం హైదరాబాద్ వచ్చారు. ఇక్కడ ఏర్పాటుచేసిన ప్రెస్‌ మీట్‌లో పాల్గొన్నారు. ఈ ప్రెస్‌ మీట్‌కు దర్శకుడు హరీష్ శంకర్ కూడా వచ్చారు.
Also Read: అది పొగరు.. ఇలాంటి ప్రెసిడెంట్‌ని ఇప్పటి వరకు చూడలేదు: నరేష్‌పై సమీర్ ఫైర్
ఈ ప్రెస్‌ మీట్‌లో అట్లీ మాట్లాడుతూ.. ‘‘తెలుగులో డైరెక్ట్ ఫిల్మ్ చేయాలనేది నాకు ఎప్పటి నుంచో ఉన్న కల. అది త్వరలోనే నెరవేరబోతోంది. మొదటి సారి ఈ విషయం నేను మీకు చెబుతున్నాను. తమిళంలో నా సినిమా విడుదలైన ప్రతిసారి నాకు జూనియర్ ఎన్టీఆర్ సార్ నుంచి ఫోన్ కాల్ వస్తుంది. సినిమా చాలా బాగుంది, చాలా బాగా డైరెక్ట్ చేశావు అని చెప్తారు. ఆయన చాలా చాలా మంచి వ్యక్తి (సచ్ ఎ స్వీట్ హార్ట్). మా ఇద్దరి మధ్య చాలా మంచి అనుబంధం ఉంది. ఇక్కడి నిర్మాతలు కూడా నాతో పనిచేయాలని కోరుకుంటున్నారు. నేను కూడా అదే కోరుకుంటున్నాను’’ అని అట్లీ చెప్పారు.
మొత్తానికి ఎన్టీఆర్ అభిమానులకు మంచి కిక్ ఇచ్చే వార్త ఇది. అట్లీ అంటే కమర్షియల్ సినిమాలకు పెట్టింది పేరు. ఆయన విజయ్‌తో చేసిన సినిమాలు చూస్తే ఇదే విషయం అర్థమవుతుంది. అలాంటి డైరెక్టర్ ఎన్టీఆర్ లాంటి మాస్ హీరోతో సినిమా అంటే అంచనాలు వేరే స్థాయిలో ఉంటాయి. కానీ, దానికి ఇంకా చాలా సమయం ఉంది. ప్రస్తుతం ఎన్టీఆర్.. రాజమౌళి ‘‘RRR’’తో బిజీగా ఉన్నారు. అది వచ్చే ఏడాది పూర్తవుతుంది. ఆ సినిమా తరవాత అట్లీతో సినిమా ప్రారంభమయ్యే అవకాశం ఉంది. కాగా, ‘విజిల్’ సినిమా ఈనెల 25న ప్రేక్షకుల ముందుకు వస్తోంది.